കാറില് വാറ്റ് വില്പന, യുവാക്കള് പിടിയില് കൊല്ലം: കാറില് സഞ്ചരിച്ച് വാറ്റ് ചാരായ വില്പന തൊഴിലാക്കിയ യുവാക്കള് പിടിയില്. പള്ളിമ സ്വദേശികളായ ഓണംപളളില് വീട്ടില് അഖില് 26, രാഹുല് ഭവനില് രാഹുല് 30 എന്നിവരെയാണ് രഹസ്യ വിവരത്തിന്റെ അടിസ്ഥാനത്തില് കണ്ണനല്ലൂര് പൊലീസ് പിടികൂടിയത്. പള്ളിമണ് വള്ളുവന്തറ ക്ഷേത്രത്തിന് സമീപമുളള റബ്ബര് തോട്ടത്തില് പാര്ക്ക് ചെയ്തിരുന്ന കാറില് നിന്നാണ് യുവാക്കളെയും ചാരായവും പിടികൂടിയത്. അബ്കാരി നിയമ പ്രകാരം കേസെടുത്ത് റിമാന്ഡ് ചെയ്തു. കണ്ണനല്ലൂര് ഇന്സ്പെക്ടര് യു.പി. വിപിന്കുമാര്, എസ്.ഐമാരായ സജീവ്, രാജേന്ദ്രന്പിളള, സി.കെ. ബാബുരാജ്, എ.എസ്.ഐ നിസാമുദ്ദീന്, സി.പി.ഒ സുരേഷ് എന്നിവരടങ്ങിയ സംഘമാണ് പ്രതികളെ പിടികൂടിയത്.